ଏମ‌ଭିଏ-ବିଏନ ବସନ୍ତ ଟିକା

ଏମ‌ଭିଏ-ବିଏନ ବସନ୍ତ ଟିକା (MVA-BN smallpox vaccine) ହେଉଛି ଏକ ପ୍ରକାର ବସନ୍ତ ଟିକା ଯାହା ଯାହା ବସନ୍ତ ରୋଗ ଓ ମଙ୍କିପକ୍ସ‌କୁ ରୋକିବା ପାଇଁ ବ୍ୟବହୃତ ହୁଏ ।  ସଂସ୍ପର୍ଶରେ ଆସିବା ପରେ ଏହି ରୋଗ ହେବାର ଆଶଙ୍କା ଥିବା ଲୋକଙ୍କଠାରେ ଏହା ଦିଆଯାଏ ।  ଏହା ପୂର୍ବରୁ ମଙ୍କିପକ୍ସ ବିରୁଦ୍ଧରେ ୮୫%ରୁ ଅଧିକ ପ୍ରଭାବଶାଳୀ ବୋଲି ଆକଳନ କରାଯାଇଥିଲା । ୪ ସପ୍ତାହ ଅନ୍ତରରେ ପୃଥକ ଭାବରେ ଏହାର ଦୁଇଟି ମାତ୍ରା ଚର୍ମ ତଳେ ଇଞ୍ଜେକସନ ଆକାରରେ ଦିଆଯାଏ ।

ପାର୍ଶ୍ୱ ପ୍ରତିକ୍ରିୟା ସାଧାରଣତଃ ସାମାନ୍ୟ ହୋଇଥାଏ । ସାଧାରଣତଃ ଇଞ୍ଜେକସନ ସ୍ଥାନରେ ଯନ୍ତ୍ରଣା, ମାଂସପେଶୀ ଯନ୍ତ୍ରଣା, ମୁଣ୍ଡବିନ୍ଧା, ଥକାପଣ ଏବଂ ଅଇ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲାକ୍‌ସିସ ଅନ୍ତର୍ଭୁକ୍ତ ହୋଇପାରେ । ଏକଜିମା କିମ୍ବା ଦୁର୍ବଳ ପ୍ରତିରକ୍ଷା ଥିବା ଲୋକଙ୍କ ପାଇଁ ଏସିଏଏମ ୨୦୦୦ ଅପେକ୍ଷା ଏମ‌ଭିଏ-ବିଏନ ସୁରକ୍ଷିତ ଅଟେ । ଗର୍ଭାବସ୍ଥାରେ କ୍ଷତିର କୌଣସି ପ୍ରମାଣ ନଥିଲେ ମଧ୍ୟ ଏହାର ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହା ଏକ ଜୀବନ୍ତ ଟିକା ଯାହା ନିଜକୁ ନକଲ କରିପାରିବ ନାହିଁ ।

୨୦୧୩ରେ କାନାଡା ଏବଂ ୟୁରୋପରେ ୨୦୧୯ରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଏମ‌ଭିଏ-ବିଏନ ଅନୁମୋଦିତ ହୋଇଥିଲା । ଏହା ଜିନ୍ନେଓସ, ଇମଭାମୁନ, ଏବଂ ଇମଭାନେକ୍ସ  ନାମରେ ବିକ୍ରି ହୁଏ ।  ୨୦୨୨ ସୁଦ୍ଧା ବିଶ୍ୱରେ ପ୍ରାୟ ୧୬ ନିୟୁତ ମାତ୍ରା  ଉପଲବ୍ଧ ଅଛି, ଯେଉଁଥିରୁ କେବଳ ଆମେରିକା ୧୪ ନିୟୁତ ପାଇବ ।   ୨୦୦୦ ଦଶକରେ ସରକାର ଏକ ମାତ୍ରା ବାବଦ ପ୍ରାୟ ୨୯ ଡଲାର ଖର୍ଚ୍ଚ କରିଥିଲେ ।  ବାଭାରିଆନ ନର୍ଡିକ୍ (Bavarian Nordic) ଏହି ପେଟେଣ୍ଟର ମାଲିକ ଅଟନ୍ତି; ଯଦିଓ ଏହାର ବିକାଶ ପାଇଁ ଆମେରିକା ସରକାରଙ୍କଠାରୁ ୨୦୦ ନିୟୁତ ଡ଼ଲାର ପାଇଛି ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ